[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000019", "text": "Pam dewis y cwrs hwn?"}, {"text_idx": "#000020", "text": "Mae\u2019r cwrs yma sy\u2019n canolbwyntio\u2019n ddwys ar dechnoleg wedi ei ddylunio mewn ymateb i fylchau adnabyddedig mewn sgiliau yn y diwydiant TG. Mae'n cynnwys cymysgfa o fodiwlau technoleg, diogelwch a rhwydweithio gyda sawl cyfle ymarferol."}, {"text_idx": "#000021", "text": "Mae busnesau heddiw'n mynnu'r gallu i gael systemau a rhwydweithiau cyfrifiadurol sy'n gweithredu ar raddfa fyd-eang - felly mae galw uchel am bobl gyda'r sgiliau i wneud i hyn ddigwydd."}, {"text_idx": "#000023", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLletyRhyngwladol"}, {"text_idx": "#000026", "text": "Bydd eich blwyddyn gyntaf yn cynnwys deunydd sylfaenol hanfodol sy'n berthnasol i bob un o'n rhaglenni cyfrifiadura. Byddwch yn dysgu sgiliau sy'n benodol i'r pwnc ynghyd a\u0302 sgiliau trosglwyddadwy a fydd yn cynyddu eich rhagolygon cyflogadwyedd."}, {"text_idx": "#000027", "text": "Gyda chefnogaeth eich tiwtoriaid, byddwch yn dysgu am rai o'r ffeithiau, cysyniadau, technegau, prosesau dylunio hanfodol a hefyd cyd-destun rhwydweithiau cyfrifiadurol. Byddwch hefyd yn dysgu am faterion yn ymwneud a\u0302 chaledwedd, gan gynnwys rhyngweithio a chyfathrebu data, a'u heffaith ar gynllunio a pherfformiad cyffredinol systemau cyfrifiadurol."}, {"text_idx": "#000028", "text": "Yn eich ail flwyddyn byddwch yn parhau i ddysgu am hanfodion y ddisgyblaeth, ac mae modiwlau mwy arbenigol yn dechrau cael eu cyflwyno. Byddwch yn datblygu eich sgiliau ymchwiliol a chyfrifiadurol trwy eu rhoi ar waith mewn gwaith labordy ac ymarferol i feysydd fel dylunio rhwydweithiau. Byddwch hefyd yn ymgymryd a\u0302 phrosiect grw\u0302p, gydag astudiaeth ddichonolrwydd yn rhan ohono, i ddylunio, cynhyrchu a phrofi prototeip o system rhwydwaith neu gynnyrch. Erbyn diwedd eich ail flwyddyn, byddwch yn gallu dangos y sgiliau rhyngbersonol, trefnu ac astudio sylfaenol sydd eu hangen ar gyfer astudiaeth israddedig ac ar gyfer dysgu gydol oes mewn gyrfa fel peiriannydd rhwydweithio proffesiynol."}, {"text_idx": "#000029", "text": "Yn ystod y flwyddyn hon, byddwch yn mynychu sesiynau tiwtorial yngly\u0302n a\u0302\u2019r flwyddyn leoliad, gan gynnwys y broses o ganfod lleoliad addas, disgwyliadau eich blwyddyn lleoliad ac arweiniad ar gynhyrchu eich cynnig. Yn semester 2 byddwch yn gweithio gyda Chydlynydd Lleoliad i gyflwyno eich cynnig, a fydd yna\u2019n cael ei ystyried a\u2019i adolygu. O fod yn llwyddiannus yn ystod y broses hon, fe ewch ymlaen i wneud eich Lleoliad Diwydiant yn ystod eich trydedd flwyddyn a byddwch yna\u2019n dychwelyd atom ar gyfer lefel 6 (cyfanswm o 4 blynedd)."}, {"text_idx": "#000030", "text": "Unwaith ichi gyrraedd eich blwyddyn olaf, byddwch yn datblygu eich sgiliau ymhellach trwy fodiwlau a addysgir a gwaith ymchwil, gan ganolbwyntio ar y datblygiadau diweddaraf yn eich disgyblaeth o ddewis. Byddwch hefyd yn ymgymryd a\u0302 phrosiect blwyddyn olaf unigol, a fydd yn eich helpu i baratoi ar gyfer y math o dasgau a sefyllfaoedd y gallech ddod ar eu traws yn y gweithle. Bydd gwaith ymarferol a gwaith prosiect y flwyddyn olaf yn datblygu ymhellach eich gwybodaeth a'ch dealltwriaeth arbenigol fanwl a hefyd eich sgiliau ymarferol o fewn meysydd allweddol y ddisgyblaeth, fel y'u cymhwysir at ddatblygu systemau a gwasanaethau rhwydweithio trwy ddefnyddio technolegau cyfredol a newydd."}, {"text_idx": "#000031", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000034", "text": "Ystyrir asesu fel rhan annatod o ddysgu ac mae meini prawf asesu yn gysylltiedig a\u0302 deilliannau dysgu modiwlau unigol. Mae'r dulliau asesu yn cynnwys asesiadau ymarferol, adroddiadau a thraethodau, dadansoddi astudiaethau achos, cyflwyniadau llafar, papurau seminar, gwaith prosiect, portffolio datblygiad personol, arholiadau a phrofion dosbarth dibaratoad. Bydd asesu yn cynnwys aseiniadau unigol a rhai grw\u0302p/ti\u0302m."}, {"text_idx": "#000035", "text": "Mae Prifysgol Wrecsam wedi ymrwymo i gefnogi ein myfyrwyr i wneud y gorau o\u2019u potensial academaidd."}, {"text_idx": "#000036", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000037", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000038", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000039", "text": "Mae cyfrifiadura yn hanfodol i'r rhan fwyaf o yrfaoedd y dyddiau hyn, fodd bynnag, bydd y cwrs hwn yn eich paratoi yn benodol ar gyfer nifer o swyddi penodol sy'n gysylltiedig a\u0302'r diwydiant, megis:"}, {"text_idx": "#000040", "text": "Galwedigaethau eraill yn ymwneud a\u0302 chyfrifiaduron"}, {"text_idx": "#000042", "text": "Ffioedd dysgu Prifysgol Wrecsam 2023/24 ar gyfer cwrs gradd israddedig amser llawn yw \u00a39000 y flwyddyn."}, {"text_idx": "#000043", "text": "Bydd y ffioedd rydych chi'n eu talu a'r cymorth ar gael yn dibynnu ar nifer o ffactorau gwahanol. Ceir gwybodaeth gyflawn ar ein tudalennau ffioedd a chyllid."}, {"text_idx": "#000048", "text": "Wrth ddefnyddio ein gwefan, rydych yn cydsynio i'n polisi cwcis."}]